“દિલ ઔર દિમાગ મેં સે હમેશાં દિલ કી સૂનો… ક્યોંકિ દિમાગ કા હોતા દહીં, લેકિન દિલ હોતા હૈ સહી.”… બિચારો હીરો (ટાઈગર શ્રોફ) ઈન્ડિયન આર્મીમાં છે ને એણે છેલ્લાં ચાર વર્ષમાં એક પણ રજા નથી લીધી એટલે દિમાગનું દહીં તો થાય જ… અને પ્રેક્ષકનાં દિમાગનું પણ. ખરેખર, 2016માં આવેલી ‘બાગી’ની સિક્વલ ‘બાગી 2’ જાણે વિવિધ સીનના ટુકડા જોડીને બનાવેલી, બુદ્ધિ-તર્ક વિનાની, નબળા લેખનવાળી ફિલ્મ છે. જરા આ સૅમ્પલ જુઓઃ ગોવાના ડ્રગ્ઝ બિઝનેસનો એક વચેટિયો ઉસ્માન લંગડા (દીપક ડોબ્રિયાલ) હીરોને પહેલી વખતે મળે છે ને સ્વગત બબડે છેઃ ‘લાઈફ મેં બહોત સી ચીઝોં સે ગુઝરા હૈ વો.’ એમ કે? મિયાં, તેરે કૂ કૈસે માલૂમ?